૨૦૧૫ની રાષ્ટ્રીય ચૂંટણી દરમિયાન મુસ્લિમ મહિલાઓ દ્વારા ધારણ કરવામાં આવતો હિજાબ એક મુખ્ય ચૂંટણી મુદ્દો બની ગયો હતો. અહીંની બહુમતી વસ્તી જાહેર કાર્યક્રમોમાં આ પ્રકારના હિજાબ પર પ્રતિબંધ મૂકવાનું સમર્થન કરી રહી હતી. તાજેતરના વર્ષોમાં ક્યુબેક સિટીમાં મુસ્લિમ સમુદાયની સંખ્યા વધતા અહીં ઈસ્લામ વિરુદ્ધ એક માહોલ ઉભો થયો છે. વર્ષ ૨૦૧૩માં પણ પોલીસ સમક્ષ ક્યુબેક સિટીની એક મસ્જિદનો મામલો આવ્યો હતો. મસ્જિદમાં સારું એવું લોહી ફેલાયેલું હતું. મુસ્લિમ સમુદાયને આશંકા હતી કે તે ભૂંડનું લોહી છે. વર્ષ ૨૦૧૫માં ક્યુબેકની પડોશમાં આવેલા ઓન્તાર્યો પ્રાંતની એક મસ્જિદમાં એક આગની ઘટના બની હતી. પેરિસમાં થયેલા આતંકી હુમલાના એક િદવસ બાદ જ આ આગની ઘટના ઘટી હતી.